ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Μαρτίου 1988

που τροποποιεί την απόφαση 87/429/ΕΟΚ που επιτρέπει στην Πορτογαλία να εισάγει από τρίτες χώρες με μειωμένη εισφορά ορισμένες ποσότητες ακατέργαστης ζάχαρης για την περίοδο από 1ης Ιουλίου 1987 έως 30 Ιουνίου 1988

(Το κείμενο στην πορτογαλική γλώσσα είναι το μόνο αυθεντικό)

(88/239/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 303 τρίτο εδάφιο,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 3993/87 (2),

Εκτιμώντας:

ότι, κατ' εφαρμογή του άρθρου 303 τρίτο εδάφιο της πράξης προσχώρησης, έχει επιτραπεί στην Πορτογαλία, με την απόφαση 87/429/ΕΟΚ της Επιτροπής (3), να εισάγει από τρίτες χώρες με μειωμένη εισφορά ορισμένες ποσότητες ακατέργαστης ζάχαρης για την περίοδο από 1ης Ιουλίου 1987 έως 30 Ιουνίου 1988· ότι η άδεια αυτή, όπως τροποποιήθηκε από την απόφαση 87/568/ΕΟΚ της Επιτροπής (4), αφορά ποσότητα 122 000 τόνων λευκής ζάχαρης· ότι κατά την επανεξέταση του ισοζυγίου προβλέψεων που χρησιμοποιήθηκε ως βάση για την απόφαση αυτή φάνηκε ότι, μετά από τροποποιήσεις των διαφόρων διαθέσιμων ποσοτήτων για τον εφοδιασμό της Πορτογαλίας με κοινοτική ακατέργαστη ζάχαρη, η ποσότητα πρέπει να αυξηθεί οριστικά σε 142 000 τόνους·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 της απόφασης 87/429/ΕΟΚ οι όροι «122 000 τόνοι λευκής ζάχαρης» αντικαθίστανται από τους όρους «142 000 τόνοι λευκής ζάχαρης».

Άρθρο 2

Η παρούσα απόφαση απευθύνεται στην Πορτογαλική Δημοκρατία.

Βρυξέλλες, 11 Μαρτίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 177 της 1. 7. 1981, σ. 4.

(2) ΕΕ αριθ. L 377 της 31. 12. 1987, σ. 24.

(3) ΕΕ αριθ. L 228 της 15. 8. 1987, σ. 50.

(4) ΕΕ αριθ. L 342 της 4. 12. 1987, σ. 38.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Ιανουαρίου 1988

που τροποποιεί για δεύτερη φορά την απόφαση 82/351/ΕΟΚ σχετικά με την αναγνώριση ορισμένων τμημάτων του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένων από την πανώλη των χοίρων

(Το κείμενο στη γερμανική γλώσσα είναι το μόνο αυθεντικό)

(88/157/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που προβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την οδηγία 87/487/ΕΟΚ (2), και ιδίως το άρθρο 7 παράγραφος 2,

την απόφαση 81/112/ΕΟΚ της Επιτροπής της 22ας Ιανουαρίου 1982 για την έγκριση του προγράμματος ταχείας εξάλειψης της κλασικής πανώλης των χοίρων το οποίο υπέβαλε η Ομοσπονδιακή Δημοκρατία της Γερμανίας (3), όπως τροποποιήθηκε από την απόφαση 85/178/ΕΟΚ (4),

Εκτιμώντας:

ότι η Ομοσπονδιακή Δημοκρατία της Γερμανίας εφαρμόζει το πρόγραμμα για την εξάλειψη της κλασικής πανώλης των χοίρων σε περιφερειακή βάση·

ότι με την απόφαση 82/351/ΕΟΚ της Επιτροπής (5), όπως τροποποιήθηκε από την απόφαση 82/825/ΕΟΚ (6), αναγνωρίζονται ορισμένα τμήματα του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένα από την πανώλη των χοίρων·

ότι έχει εφαρμοστεί εμβολιασμός κατά της κλασικής πανώλης των χοίρων σε τμήμα του εδάφους της Ομοσπονδιακής Δημοκρατίας της Γερμανίας που αναφέρεται στο άρθρο 1 της απόφασης 82/351/ΕΟΚ και ότι το τμήμα αυτό, λόγω του χρόνου του εμβολιασμού, δεν πληροί τους απαιτούμενους όρους για να θεωρηθεί ως επίσημα απαλλαγμένο από την πανώλη των χοίρων σύμφωνα με το άρθρο 2 παράγραφος 3 της οδηγίας 80/1095/ΕΟΚ·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Διαγράφεται από τον κατάλογο των περιοχών που αναφέρονται στο άρθρο 1 της απόφασης 82/351/ΕΟΚ η ακόλουθη περιοχή:

- Rheinhessen-Pfalz.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 25 Ιανουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 280 της 3. 10. 1987, σ. 24.

(3) ΕΕ αριθ. L 45 της 17. 2. 1982, σ. 27.

(4) ΕΕ αριθ. L 67 της 7. 3. 1985, σ. 38.

(5) ΕΕ αριθ. L 157 της 8. 6. 1982, σ. 26.

(6) ΕΕ αριθ. L 347 της 7. 12. 1982, σ. 23.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Ιανουαρίου 1988

για την έγκριση δεύτερου προγράμματος σχετικά με τον τομέα των σπόρων προς σπορά που υπέβαλε η κυβέρνηση των Κάτω Χωρών σύμφωνα με τον κανονισμό (ΕΟΚ) αριθ. 355/77

(Το κείμενο στην ολλανδική γλώσσα είναι το μόνο αυθεντικό)

(88/99/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 του Συμβουλίου (2), και ιδίως το άρθρο 5,

Εκτιμώντας:

ότι στις 27 Μαρτίου 1987 η κυβέρνηση των Κάτω Χωρών ανακοίνωσε ένα δεύτερο πρόγραμμα που αποτελεί συνέχεια του προγράμματος που εγκρίθηκε με την απόφαση της Επιτροπής της 30ής Νοεμβρίου 1983 (3) σχετικά με τον τομέα των σπόρων προς σπορά στις Κάτω Χώρες και ότι παρέσχε συμπληρωματικά στοιχεία στις 17 Ιουλίου 1987·

ότι το δεύτερο αυτό πρόγραμμα έχει ως αντικείμενο τον εκσυγχρονισμό, την ορθολογική οργάνωση και την αύξηση του μεγέθους των εγκαταστάσεων υποδοχής, καθαρισμού, ξήρανσης και αποθήκευσης σπόρων προς σπορά, των οποίων η συγκομιδή έγινε στο πεδίο εφαρμογής του προγράμματος εκσυγχρονισμού και αύξησης του μεγέθους των υφισταμένων κτιρίων, έτσι ώστε να ενισχύεται η ανταγωνιστικότητα του τομέα και να αξιοποιούνται τα προϊόντα του · ότι επομένως συνιστά πρόγραμμα με την έννοια του άρθρου 2 του κανονισμού (ΕΟΚ) αριθ. 355/77·

ότι το δεύτερο αυτό πρόγραμμα περιλαμβάνει ικανοποιητικό αριθμό στοιχείων που προβλέπονται στο άρθρο 3 του κανονισμού (ΕΟΚ) αριθ. 355/77, και τα οποία αποδεικνύουν ότι οι στόχοι του άρθρου 1 του κανονισμού αυτού είναι δυνατό να επιτευχθούν στον τομέα των σπόρων προς σπορά στις Κάτω Χώρες· ότι η καθορισμένη προθεσμία για την εφαρμογή του προγράμματος αυτού δεν υπερβαίνει την περίοδο που καθορίζεται στο άρθρο 3 παράγραφος 1 στοιχείο ζ) του ίδιου κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το δεύτερο πρόγραμμα που αφορά τον τομέα των σπόρων προς σπορά που ανακοίνωσε η κυβέρνηση των Κάτω Χωρών στις 27 Μαρτίου 1987 και συμπληρώθηκε στις 17 Ιουλίου 1987 σύμφωνα με τον κανονισμό (ΕΟΚ) αριθ. 355/77.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 12 Ιανουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 57 της 27. 2. 1987, σ. 6.

(3) ΕΕ αριθ. L 350 της 13. 12. 1983, σ. 23.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Ιανουαρίου 1988

για τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας (Ρηνανία της Βορείου Βεστφαλίας), σύμφωνα με τον κανονισμό (ΕΟΚ) αριθ. 797/85 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(88/119/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,

Εκτιμώντας:

ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η γερμανική κυβέρνηση ανακοίνωσε ότι το κρατίδιο της Ρηνανίας στη Βόρειο Βεστφαλία διατηρεί το σύστημα επαγγελματικής κατάρτισης στη γεωργία, που καθιερώθηκε σύμφωνα με την οδηγία 72/161/ΕΟΚ σχετικά με την κοινωνικοοικονομική ενημέρωση και την επαγγελματική εξειδίκευση ατόμων που εργάζονται στη γεωργία και το οποίο αποτέλεσε το αντικείμενο της απόφασης της Επιτροπής αριθ. 75/315/ΕΟΚ της 30ής Απριλίου 1975 (3)·

ότι το σύστημα αυτό ανταποκρίνεται στους στόχους του άρθρου 21 του κανονισμού (ΕΟΚ) αριθ. 797/85·

ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) όσον αφορά τις χρηματοδοτικές πτυχές·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα για γεωργική επαγγελματική κατάρτιση που θεσπίστηκαν στη Ρηνανία της Βορείου Βεστφαλίας το 1974 κατ' εφαρμογή της οδηγίας 72/161/ΕΟΚ πληρούν τους όρους για τη χρηματοδοτική συμμετοχή της Κοινότητας δυνάμει του άρθρου 21 του κανονισμού (ΕΟΚ) αριθ. 797/85.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 12 Ιανουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 167 της 26. 6. 1987, σ. 1.

(3) ΕΕ αριθ. L 143 της 5. 6. 1975, σ. 14.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Δεκεμβρίου 1987

που εξουσιοδοτεί το Ηνωμένο Βασίλειο να θεσπίσει ενδοκοινοτική επιτήρηση των εισαγωγών ορισμένων δεκτών τηλεοράσεως καταγωγής Λαϊκής Δημοκρατίας της Κίνας, που βρίσκονται σε ελεύθερη κυκλοφορία στα άλλα κράτη μέλη

(Το κείμενο στην αγγλική γλώσσα είναι το μόνο αυθεντικό)

(88/65/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,

την απόφαση 87/433/ΕΟΚ της Επιτροπής της 22ας Ιουλίου 1987 περί των μέτρων επιτηρήσεως και προστασίας τα οποία τα κράτη μέλη δύνανται να εξουσιοδοτηθούν να λάβουν σε εφαρμογή του άρθρου 115 της συνθήκης ΕΟΚ (1), και ιδίως τα άρθρα 1 και 2,

Εκτιμώντας:

ότι, δυνάμει της απόφασης 87/433/ΕΟΚ, τα κράτη μέλη δύνανται να προβούν σε ενδοκοινοτική επιτήρηση των εισαγωγών που αναφέρονται σε αυτή, μόνο κατόπιν χορηγήσεως αδείας εκ μέρους της Επιτροπής·

ότι, στις 15 Δεκεμβρίου 1987, η κυβέρνηση του Ηνωμένου Βασιλείου υπέβαλε αίτηση, βάσει του άρθρου 2 της απόφασης 87/433/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιτήρησης των εισαγωγών δεκτών τηλεοράσεων της διάκρισης 85.15 Α ΙΙΙ β) ex 2 του κοινού δασμολογίου, καταγωγής Λαϊκής Δημοκρατίας της Κίνας, που βρίσκονται σε ελεύθερη κυκλοφορία στα άλλα κράτη μέλη·

ότι οι εισαγωγές των εν λόγω προϊόντων, καταγωγής Λαϊκής Δημοκρατίας της Κίνας, υπόκεινται στο Ηνωμένο Βασίλειο σε καθεστώς ποσοτικών περιορισμών δυνάμει του κανονισμού 3420/83 του Συμβουλίου (2)·

ότι η Επιτροπή εξέτασε επισταμένα τα στοιχεία που παρασχέθηκαν από τις αρχές του Ηνωμένου Βασιλείου προς υποστήριξη της αιτήσεως αυτής, βάσει κριτηρίων που αναφέρονται στην απόφαση 87/433/ΕΟΚ·

ότι η Επιτροπή εξέτασε, ιδίως, αν ήταν δυνατόν να ληφθούν μέτρα ενδοκοινοτικής επιτήρησης έναντι των εισαγωγών, δυνάμει του άρθρου 2 της απόφασης 87/433/ΕΟΚ αν υπήρχαν ενδείξεις όσον αφορά τις επικαλούμενες οικονομικές δυσχέρειες και τον κίνδυνο να προκληθούν εκτροπές στο εμπόριο·

ότι η εξέταση αυτή έδειξε ότι υπάρχει αυτός ο κίνδυνος και ότι πρέπει να γίνονται γνωστές όλες οι προβλεπόμενες ενδοκοινοτικές εξαγωγές με σκοπό να διαπιστώνεται εγκαίρως κάθε επικίνδυνη εξέλιξη·

ότι πρέπει, συνεπώς, να χορηγηθεί άδεια στο Ηνωμένο Βασίλειο να υποβάλει τις εισαγωγές του σε ενδοκοινοτική επιτήρηση έως τις 31 Δεκεμβρίου 1988,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στο Ηνωμένο Βασίλειο να προβεί έως τις 31 Δεκεμβρίου 1988 σε ενδοκοινοτική επιτήρηση των προϊόντων που αναφέρονται κατωτέρω, καταγωγής Λαϊκής Δημοκρατίας της Κίνας, που βρίσκονται σε ελεύθερη κυκλοφορία στα άλλα κράτη μέλη, σύμφωνα με το άρθρο 2 της απόφασης 87/433/ΕΟΚ.

1.2 // // // Κλάση του

κοινού δασμολογίου

// Περιγραφή προϊόντων

// // // 85.15 Α ΙΙΙ β) ex 2) // Δέκτες τηλεοράσεως // //

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 22 Δεκεμβρίου 1987.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 238 της 21. 8. 1987, σ. 26.

(2) ΕΕ αριθ. L 346 της 8. 12. 1983, σ. 6.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Φεβρουαρίου 1988

σχετικά με τη σύναψη από την Επιτροπή της συμφωνίας συμμετοχής της Ευρωπαϊκής Κοινότητας Ατομικής Ενέργειας στις δραστηριότητες της μελέτης γενικής σύλληψης του διεθνούς θερμοπυρηνικού πειραματικού αντιδραστήρα (ITER), μαζί με την Ιαπωνία, την Ένωση Σοβιετικών Σοσιαλιστικών Δημοκρατιών και τις Ηνωμένες Πολιτείες της Αμερικής

(88/229/Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,

Εκτιμώντας ότι, με την απόφασή του της 8ης Φεβρουαρίου 1988, το Συμβούλιο ενέκρινε τη σύναψη συμφωνίας για τη συμμετοχή της Ευρωπαϊκής Κοινότητας Ατομικής Ενέργειας στις δραστηριότητες της μελέτης γενικής σύλληψης του διεθνούς θερμοπυρηνικού πειραματικού αντιδραστήρα (ITER), μαζί με την Ιαπωνία, την Ένωση Σοβιετικών Σοσιαλιστικών Δημοκρατιών και τις Ηνωμένες Πολιτείες της Αμερικής,

ΑΠΟΦΑΣΙΖΕΙ:

Άρθρο 1

Συνάπτεται η συμφωνία συμμετοχής της Ευρωπαϊκής Κοινότητας Ατομικής Ενέργειας στις δραστηριότητες της μελέτης γενικής σύλληψης του διεθνούς θερμοπυρηνικού πειραματικού αντιδραστήρα ( ITER), μαζί με την Ιαπωνία, την Ένωση Σοβιετικών Σοσιαλιστικών Δημοκρατιών και τις Ηνωμένες Πολιτείες της Αμερικής εκ μέρους της Κοινότητας.

Το κείμενο της συμφωνίας επισυνάπτεται υπό μορφή παραρτήματος στην παρούσα απόφαση.

Άρθρο 2

Ο Πρόεδρος της Επιτροπής είναι αρμόδιος να διορίζει το πρόσωπο στο οποίο ανατίθεται να έρχεται σε επαφή με τον γενικό διευθυντή της Διεθνούς Επιτροπής Ατομικής Ενέργειας (μέρος Β της συμφωνίας συμμετοχής), προκειμένου να εκπροσωπεί την Ευρωπαϊκή Κοινότητα Ατομικής Ενέργειας.

Βρυξέλλες, 26 Φεβρουαρίου 1988.

Για την Επιτροπή

Karl-Heinz NARJES

Αντιπρόεδρος
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 18ης Δεκεμβρίου 1987

περί εγκρίσεως του προγράμματος μέτρων που παρουσίασε η ιταλική κυβέρνηση για το 1987 σχετικά με την αναδιάρθρωση του συστήματος των γεωργικών ερευνών στην Ιταλία

(Το κείμενο στην ιταλική γλώσσα είναι το μόνο αυθεντικό)

(88/16/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 81/518/ΕΟΚ του Συμβουλίου της 6ης Ιουλίου 1981 περί αναδιαρθρώσεως του συστήματος των ερευνών στην Ιταλία (1) και ιδίως το άρθρο 4 παράγραφος 3,

Εκτιμώντας:

ότι, σύμφωνα με το άρθρο 4 παράγραφος 1 της παραπάνω αποφάσεως, η ιταλική κυβέρνηση παρουσίασε το ετήσιο πρόγραμμα μέτρων που προβλέπονται για το 1987·

ότι, με το πρόγραμμα που παρουσιάζεται, είναι δυνατόν να επιτευχθεί η εφαρμογή στην Ιταλία ενός συστήματος στατιστικών ερευνών στον αγροτικό τομέα που ανταποκρίνεται ικανοποιητικά στις κοινοτικές απαιτήσεις όσον αφορά τη στατιστική πληροφόρηση στον τομέα αυτό·

ότι η ιταλική κυβέρνηση προσκόμισε επίσης έκθεση σχετικά με την εκτέλεση του προηγουμένου ετησίου προγράμματος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Αγροτικής Στατιστικής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα των μέτρων που παρουσίασε η ιταλική κυβέρνηση για το 1987, σχετικά με την αναδιάρθρωση του συστήματος των ερευνών στην Ιταλία, εγκρίνεται.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 18 Δεκεμβρίου 1987.

Για την Επιτροπή

Peter SCHMIDHUBER

Μέλος της Επιτροπής

(1) ΕΕ αριθ. L 195 της 18. 7. 1981, σ, 48.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1987 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας ( 88/30/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,

τη σύσταση της Επιτροπής,

τη σύμφωνη γνώμη του Ευρωπαϊκού Κοινοβουλίου ( 1 ),

Εκτιμώντας, ότι πρέπει να εγκριθεί το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας,

ΑΠΟΦΑΣΙΖΕΙ :

Άρθρο 1

Το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας εγκρίνεται εξ ονόματος της Κοινότητας .

Το κείμενο του πρωτοκόλλου επισυνάπτεται στην παρούσα απόφαση .

Άρθρο 2

Ο Πρόεδρος του Συμβουλίου προβαίνει στην γνωστοποίηση που προβλέπει το άρθρο 21 του πρωτοκόλλου ( 2 ).

Άρθρο 3

Η παρούσα απόφαση αρχίζει να ισχύει την επόμενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .

Βρυξέλλες, 21 Δεκεμβρίου 1987 .

Για το Συμβούλιο Ο Πρόεδρος B . HAARDER
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Δεκεμβρίου 1987

σχετικά με το πολυετές πρόγραμμα προσανατολισμού της υδατοκαλλιέργειας (1987-1991) που υπέβαλε η Δανία στο πλαίσιο του κανονισμού (ΕΟΚ) αριθ. 4028/86 του Συμβουλίου

(Το κείμενο στην δανική γλώσσα είναι το μόνο αυθεντικό)

(88/7/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με τις κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), και ιδίως το άρθρο 4,

Εκτιμώντας:

ότι η δανική κυβέρνηση διαβίβασε στην Επιτροπή, στις 30 Απριλίου 1987, ένα πολυετές πρόγραμμα προσανατολισμού της υδατοκαλλιέργειας, το οποίο καλείται στο εξής «πρόγραμμα»· ότι ανακοίνωσε στις 3 Ιουλίου 1987 τα τελευταία συμπληρωματικά στοιχεία σχετικά με το πρόγραμμα αυτό·

ότι το πρόγραμμα αποσκοπεί σε μια λογική ανάπτυξη της δανικής υδατοκαλλιέργειας με σεβασμό της ανάγκης προστασίας του περιβάλλοντος· ότι η ανάπτυξη αυτή θα αφορά κατά προτεραιότητα τις πέστροφες που καλλιεργούνται σε θαλάσσια ύδατα, τα χέλια και τα μαλάκια· ότι για την υλοποίηση του προγράμματος αυτού κρίνονται απαραίτητες επενδύσεις της τάξης των 35 εκατομμυρίων ECU·

ότι, λαμβανομένης υπόψη της προβλεπόμενης εξέλιξης των αλιευτικών πόρων, της αγοράς προϊόντων αλιείας και υδατοκαλλιέργειας, των μέτρων που λαμβάνονται στο πλαίσιο της κοινής αλιευτικής πολιτικής καθώς και των κατευθυντηρίων γραμμών της πολιτικής αυτής, το πρόγραμμα πληροί τους όρους που καθορίζονται στο άρθρο 2 του κανονισμού (ΕΟΚ) αριθ. 4028/86 και μπορεί να αποτελέσει το πλαίσιο κοινοτικών και εθνικών χρηματοδοτικών παρεμβάσεων στο σχετικό τομέα·

ότι ο τομέας της υδατοκαλλιέργειας αναπτύσσεται σε εμπορικό περιβάλλον που χαρακτηρίζεται από ανάπτυξη του διεθνούς ανταγωνισμού·

ότι η εξέλιξη της αγοράς σολωμοειδών θα μπορούσε να οδηγήσει στην υποχρέωση τροποποίησης των στόχων που καθορίζονται για την παραγωγή πέστροφας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Δομών της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται με τους όρους της παρούσας απόφασης, το πολυετές πρόγραμμα προσανατολισμού της υδατοκαλλιέργειας (1987-1991) που διαβίβασε η δανική κυβέρνηση στις 30 Απριλίου 1987 όπως συμπληρώθηκε τελευταία στις 3 Ιουλίου 1987.

Άρθρο 2

Οι στόχοι του προγράμματος που αφορούν την παραγωγή πέστροφας θα πρέπει να αναθεωρηθούν στην περίπτωση που θα προκύψουν σημαντικές αλλαγές στην αγορά των σολωμοειδών.

Άρθρο 3

Η παρούσα απόφαση δεν προδικάζει ενδεχόμενες κοινοτικές χρηματοδοτικές συνδρομές σε μεμονωμένα σχέδια επενδύσεων.

Άρθρο 4

Η παρούσα απόφαση απευθύνεται στο Βασίλειο της Δανίας.

Βρυξέλλες, 11 Δεκεμβρίου 1987.

Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 376 της 31. 12. 1986, σ. 7.
*****

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 7ης Απριλίου 1987

που χορηγεί απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης κατά το οικονομικό έτος 1985

(87/282/ΕΟΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,

- Έχοντας υπόψη την πρώτη σύμβαση Λομέ ΑΚΕ-ΕΟΚ (1),

- Έχοντας υπόψη τους δημοσιονομικούς ισολογισμούς και τους λογαριασμούς διαχείρισης του τρίτου, τέταρτου και πέμπτου Ευρωπαϊκού Ταμείου Ανάπτυξης του οικονομικού έτους 1985 (2),

- Έχοντας υπόψη την έκθεση του Ελεγκτικού Συνεδρίου για το οικονομικό έτος 1985 που συνοδεύεται από τις απαντήσεις των οργάνων (3),

- Έχοντας υπόψη τη σύσταση του Συμβουλίου σχετικά με τη χορήγηση της εν λόγω απαλλαγής (έγγρ. C 2-14/87),

- Λαμβάνοντας υπόψη ότι η συνθήκη της 22ας Ιουλίου 1975 δίδει την αρμοδιότητα στο Ευρωπαϊκό Κοινοβούλιο να χορηγεί απαλλαγή για τις δημοσιονομικές δραστηριότητες της Κοινότητας,

- Έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (έγγρ. Α 2-9/87),

1. Χορηγεί απαλλαγή στην Επιτροπή για τη δημοσιονομική διαχείριση του τέταρτου Ευρωπαϊκού Ταμείου Ανάπτυξης κατά το οικονομικό έτος 1985 επί τη βάσει των ακόλουθων ποσών:

Πληρωμές: 105 634 528,47 ECU.

2. Εκθέτει τις παρατηρήσεις του στο ψήφισμα που συνοδεύει την παρούσα απόφαση.

3. Αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιέχει τις παρατηρήσεις του, προς την Επιτροπή, το Συμβούλιο, το Ελεγκτικό Συνέδριο, την Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

Στρασβούργο, 7 Απριλίου 1987.

Ο Πρόεδρος

Sir Henry PLUMB

(1) ΕΕ αριθ. L 25 της 30. 1. 1976.

(2) COM (86) 177 τελικό.

(3) ΕΕ αριθ. C 321 της 15. 12. 1986.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 3ης Νοεμβρίου 1986

σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις μεσογειακές προτιμήσεις, τα εσπεριδοειδή και τα ζυμαρικά (*)

(87/149/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη σύσταση της Επιτροπής,

Εκτιμώντας ότι θα πρέπει να ευρεθεί μια λύση στην εμπορική διαφορά που υπάρχει μεταξύ της Κοινότητας και των Ηνωμένων Πολιτειών σχετικά με τα εσπεριδοειδή και τα ζυμαρικά,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής σχετικά με τις μεσογειακές προτιμήσεις, τα εσπεριδοειδή και τα ζυμαρικά, εγκρίνεται εξ ονόματος της Κοινότητας.

Το κείμενο της συμφωνίας προσαρτάται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.

Βρυξέλλες, 3 Νοεμβρίου 1986.

Για το Συμβούλιο

Ο Πρόεδρος

A. CLARK

(*) Όπως διορθώθηκε στις 24 Φεβρουαρίου 1987.